තංගවේලායුදපුරම් ගමේ පාසල් ගොඩනැගිල්ලේ කඳවුරු බැඳ ගෙන සිටියදී ත්‍රස්තවාදීන් පාසල් ගොඩනැගිල්ල වට කර ප්‍රහාරයක් එල්ල කර ඇත්තේ පොලිස් විශේෂ කාර්ය බළකායේ නිලධාරින් අන්දමන්ද කරමිනි. දවස් තුනක් තිස්සේ එක දිගටම පැලැඳ සිටි බූට් සපත්තු, යකඩ හිස් වැසුම් ගලවා දමා අපි පාසල් ගොඩනැගිල්ලේ බිම දිගා වී විඩා නිවමින් සිටියා. ගොඩනැගිල්ල අවට තෝරාගත් ස්ථාන කිහිපයක නිලධාරීන් කිහිපදෙනෙක් යොදවා ආරක්ෂාවක් ද සපයාගෙන තිබුණා. අපට වැඩි වේලාවක් විඩා නිවන්නට ලැබුණෙ නැහැ. පාසල් ගොඩනැගිල්ල පිටුපසින් එක දිගටම වෙඩි හඬ ඇසෙන්න පටන් ගත්තා. එය එල්.ටී.ටී.ඊ. ත්‍රස්තවාදීන්ගේ ප්‍රහාරයක් බව තේරුම් ගන්න අපට වැඩි වේලාවක් ගත වූයේ නැහැ. අපට යකඩ හෙල්මට් හෝ බූට් සපත්තු දා ගන්නවත් වේලාවක් තිබුණේ නැහැ. වෙපන් අතට අරගෙන වෙඩි ප්‍රහාරය එල්ල වූ දෙසට දිවගොස් ප්‍රතිප්‍රහාර එල්ල කිරීමට පටන් ගත්තා. කොටි ත්‍රස්තවාදීන්ද එක දිගටම ප්‍රහාර එල්ල කිරීමට පටන් ගත්තා. කොටි ත්‍රස්තවාදීන්ද එක දිගට ප්‍රහාර එල්ල කරනවා. අපි හිටියේ එළිමහනේ භූමියක. අප බිම දිගා වී ප්‍රති ප්‍රහාර එල්ල කළා. අපේ ළඟින්ම වෙඩි උණ්ඩ ඇදී යනවා. පොඩ්ඩක් හෝ ඔළුව ඉස්සුවොත් එයින්ම ජීවිතයෙන් වන්දි ගෙවන්න සිදු වෙනවා.
පාසල් ගොඩනැගිල්ලක කඳවුරු බැඳ ගෙන සිටියේ කුමන ගමේද ?
තංගවේලායුදපුරම් ගමේ